title: Neuvoston päätös (EU) 2016/2312, annettu 8 päivänä joulukuuta 2016, Itävallan tasavallalle ja Romanialle annettavasta luvasta hyväksyä Euroopan unionin edun mukaisesti Perun liittyminen yksityisoikeuden alaa koskevaan vuoden 1980 Haagin yleissopimukseen kansainvälisestä lapsikaappauksesta

text:
               20.12.2016

               FI

               Euroopan unionin virallinen lehti

               L 345/56

         NEUVOSTON PÄÄTÖS (EU) 2016/2312,
   annettu 8 päivänä joulukuuta 2016,
   Itävallan tasavallalle ja Romanialle annettavasta luvasta hyväksyä Euroopan unionin edun mukaisesti Perun liittyminen yksityisoikeuden alaa koskevaan vuoden 1980 Haagin yleissopimukseen kansainvälisestä lapsikaappauksesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 81 artiklan 3 kohdan yhdessä sen 218 artiklan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Euroopan unionista tehdyn sopimuksen 3 artiklan mukaisesti Euroopan unioni on asettanut yhdeksi tavoitteekseen lapsen oikeuksien suojelun edistämisen. Toimenpiteet lasten suojelemiseksi luvattomilta pois viemisiltä tai palauttamatta jättämisiltä muodostavat olennaisen osan tätä toimintapolitiikkaa.

               (2)

               Neuvosto hyväksyi asetuksen (EY) N:o 2201/2003 (2), jäljempänä ’Bryssel II a -asetus’, jolla pyritään suojelemaan lapsia luvattoman pois viemisen tai palauttamatta jättämisen haitallisilta vaikutuksilta ja jossa vahvistetaan menettelyt, joilla pyritään turvaamaan lapsen pikainen palauttaminen siihen valtioon, jossa lapsen asuinpaikka on, ja jolla pyritään varmistamaan tapaamisoikeus ja oikeus lapsen huoltoon.

               (3)

               Bryssel II a -asetus täydentää ja vahvistaa 25 päivänä lokakuuta 1980 tehtyä yksityisoikeuden alaa koskevaa Haagin yleissopimusta kansainvälisestä lapsikaappauksesta, jäljempänä ’vuoden 1980 Haagin yleissopimus’, jolla luodaan sekä sopimusvaltioiden että keskusviranomaisten välinen kansainvälinen velvoite- ja yhteistyöjärjestelmä ja jolla pyritään turvaamaan luvattomasti muihin valtioihin vietyjen tai muista valtioista palauttamatta jätettyjen lasten pikainen palauttaminen.

               (4)

               Kaikki unionin jäsenvaltiot ovat vuoden 1980 Haagin yleissopimuksen osapuolia.

               (5)

               Unioni kannustaa kolmansia valtioita liittymään vuoden 1980 Haagin yleissopimukseen ja tukee vuoden 1980 Haagin yleissopimuksen asianmukaista täytäntöönpanoa osallistumalla yhdessä jäsenvaltioidensa kanssa muun muassa kansainvälistä yksityisoikeutta käsittelevän Haagin konferenssin säännöllisesti järjestämiin erityiskomissioihin.

               (6)

               Unionin jäsenvaltioiden ja kolmansien valtioiden yhteisellä sääntelykehyksellä voitaisiin parhaiten keinon ratkaista arkaluonteiset kansainväliset lapsikaappaukset.

               (7)

               Vuoden 1980 Haagin yleissopimuksessa määrätään, että sitä sovelletaan vain liittyjävaltion ja sellaisten sopimusvaltioiden välisissä suhteissa, jotka ovat antaneet selityksen liittymisen hyväksymisestä.

               (8)

               Vuoden 1980 Haagin yleissopimus ei salli alueellisten taloudellisen yhdentymisen järjestöjen, kuten unionin, liittyä siihen. Tämän vuoksi unioni ei voi liittyä yleissopimukseen eikä se voi tallettaa selitystä valtion liittymisen hyväksymisestä.

               (9)

               Euroopan unionin tuomioistuimen lausunnon 1/13 mukaisesti vuoden 1980 Haagin yleissopimuksen mukaiset selitykset liittymisen hyväksymisestä kuuluvat unionin yksinomaiseen ulkoiseen toimivaltaan.

               (10)

               Peru talletti vuoden 1980 Haagin yleissopimusta koskevan liittymiskirjansa 28 päivänä huhtikuuta 2001. Vuoden 1980 Haagin yleissopimus tuli Perun osalta voimaan 1 päivänä elokuuta 2001.

               (11)

               Kaikki jäsenvaltiot ovat jo hyväksyneet Perun liittymisen vuoden 1980 Haagin yleissopimukseen, lukuun ottamatta Tanskan kuningaskuntaa, Itävallan tasavaltaa ja Romaniaa. Perun tilanteen tarkastelu on osoittanut, että Itävallan tasavalta ja Romania voivat unionin edun mukaisesti hyväksyä Perun liittymisen vuoden 1980 Haagin yleissopimukseen sen ehtojen mukaisesti.

               (12)

               Sen vuoksi Itävallan tasavallalle ja Romanialle olisi unionin edun mukaisesti annettava lupa hyväksyä tämä liittyminen, ja ne olisi valtuutettava tallettamaan selityksensä Perun liittymisen hyväksymisestä tämän päätöksen mukaisesti. Unionin muut jäsenvaltiot ovat jo hyväksyneet Perun liittymisen vuoden 1980 Haagin yleissopimukseen, ja sen vuoksi niiden ei tule enää tallettaa uutta selitystä liittymisen hyväksymisestä, sillä jo talletettu selitys on edelleen voimassa kansainvälisen julkisoikeuden nojalla.

               (13)

               Bryssel II a -asetus sitoo Yhdistynyttä kuningaskuntaa ja Irlantia, ja ne osallistuvat tämän päätöksen hyväksymiseen ja soveltamiseen.

               (14)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,

         ON HYVÄKSYNYT TÄMÄN PÄÄTÖKSEN:
   1 artikla
   1.   Itävallan tasavallalle ja Romanialle annetaan lupa hyväksyä unionin edun mukaisesti Perun liittyminen 25 päivänä lokakuuta 1980 tehtyyn yksityisoikeuden alaa koskevaan Haagin yleissopimukseen kansainvälisestä lapsikaappauksesta, jäljempänä ’vuoden 1980 Haagin yleissopimus’.
   2.   Edellä 1 kohdassa tarkoitettujen jäsenvaltioiden on talletettava viimeistään 9 päivänä joulukuuta 2017 unionin edun mukaisesti seuraava selitys siitä, että ne hyväksyvät Perun liittymisen vuoden 1980 Haagin yleissopimukseen:

      ”[JÄSENVALTION koko nimi] ilmoittaa hyväksyvänsä neuvoston päätöksen (EU) 2016/2312 mukaisesti, että Peru liittyy 25 päivänä lokakuuta 1980 tehtyyn yksityisoikeuden alaa koskevaan Haagin yleissopimukseen kansainvälisestä lapsikaappauksesta.”

   3.   Kummankin jäsenvaltion on ilmoitettava neuvostolle ja komissiolle siitä, että se on tallettanut selityksensä, ja toimitettava komissiolle selityksen teksti kahden kuukauden kuluessa sen tallettamisesta.
   2 artikla
   Niiden jäsenvaltioiden, jotka ovat jo tallettaneet selityksensä Perun vuoden 1980 Haagin yleissopimukseen liittymisen hyväksymisestä ennen tämän päätöksen hyväksymistä, ei tule tallettaa uutta selitystä.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   4 artikla
   Tämä päätös on osoitettu Itävallan tasavallalle ja Romanialle.

      Tehty Brysselissä 8 päivänä joulukuuta 2016.

            Neuvoston puolesta

            Puheenjohtaja

         L. ŽITŇANSKÁ

      (1)  Euroopan parlamentin lausunto annettu 5 päivänä lokakuuta 2016 (ei vielä julkaistu Euroopan unionin virallisessa lehdessä).

      (2)  Neuvoston asetus (EY) N:o 2201/2003, annettu 27 päivänä marraskuuta 2003, tuomioistuimen toimivallasta sekä tuomioiden tunnustamisesta ja täytäntöönpanosta avioliittoa ja vanhempainvastuuta koskevissa asioissa ja asetuksen (EY) N:o 1347/2000 kumoamisesta (EUVL L 338, 23.12.2003, s. 1).


               24.3.2017

               FI

               Euroopan unionin virallinen lehti

               C 93/243

         P7_TA(2014)0059
   Jäsenen nimittäminen tilintarkastustuomioistuimeen (Klaus-Heiner LEHNE – DE)
   Euroopan parlamentin päätös 4. helmikuuta 2014 ehdotuksesta nimittää Klaus-Heiner Lehne tilintarkastustuomioistuimen jäseneksi (C7-0423/2013 – 2013/0813(NLE))
   (Kuuleminen)
   (2017/C 093/40)

      Euroopan parlamentti, joka

               —

               ottaa huomioon Euroopan unionin toiminnasta tehdyn sopimuksen 286 artiklan 2 kohdan, jonka mukaisesti neuvosto on kuullut parlamenttia (C7-0423/2013),

               —

               ottaa huomioon työjärjestyksen 108 artiklan,

               —

               ottaa huomioon talousarvion valvontavaliokunnan mietinnön (A7-0050/2014),

               A.

               ottaa huomioon, että talousarvion valvontavaliokunta arvioi tämän jälkeen ehdokkaan pätevyyttä ja erityisesti Euroopan unionin toiminnasta tehdyn sopimuksen 286 artiklan 1 kohdassa vahvistettujen edellytysten täyttymistä;

               B.

               ottaa huomioon, että talousarvion valvontavaliokunta kuuli kokouksessaan 23. tammikuuta 2014 neuvoston nimeämää ehdokasta tilintarkastustuomioistuimen jäseneksi,

               1.

               antaa myönteisen lausunnon neuvoston ehdotuksesta nimittää Klaus-Heiner Lehne tilintarkastustuomioistuimen jäseneksi;

               2.

               kehottaa puhemiestä välittämään tämän päätöksen neuvostolle ja tiedoksi tilintarkastustuomioistuimelle sekä muille Euroopan unionin toimielimille ja jäsenvaltioiden tilintarkastuselimille.


Avis juridique important

|

32002D0848

2002/848/EY: Neuvoston päätös, tehty 28 päivänä lokakuuta 2002, tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2002/460/EY kumoamisesta

Virallinen lehti nro L 295 , 30/10/2002 s. 0012 - 0013

Neuvoston päätös,tehty 28 päivänä lokakuuta 2002,tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2002/460/EY kumoamisesta(2002/848/EY)EUROOPAN UNIONIN NEUVOSTO, jokaottaa huomioon tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi 27 päivänä joulukuuta 2001 annetun neuvoston asetuksen (EY) N:o 2580/2001(1) ja erityisesti sen 2 artiklan 3 kohdan,sekä katsoo seuraavaa:(1) Neuvosto teki 17 päivänä kesäkuuta 2002 päätöksen 2002/460/EY tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2002/334/EY kumoamisesta(2).(2) On suotavaa laatia ajantasaistettu luettelo henkilöistä, ryhmistä ja yhteisöistä, joihin edellä mainittua asetusta sovelletaan,ON PÄÄTTÄNYT SEURAAVAA:1 artiklaAsetuksen (EY) N:o 2580/2001 2 artiklan 3 kohdassa tarkoitettu luettelo on seuraava:1. HENKILÖT1) AL-MUGHASSIL, Ahmad Ibrahim (alias ABU OMRAN; alias AL-MUGHASSIL, Ahmed Ibrahim), syntynyt 26.6.1967 Qatif-Bab al Shamalissa Saudi-Arabiassa; Saudi-Arabian kansalainen2) AL-NASSER, Abdelkarim Hussein Mohamed, syntynyt Al Ihsassa Saudi-Arabiassa; Saudi-Arabian kansalainen3) AL-YACOUB, Ibrahim Salih Mohammed, syntynyt 16.10.1966 Tarutissa Saudi-Arabiassa; Saudi-Arabian kansalainen4) ATWA, Ali (alias BOUSLIM, Ammar Mansour; alias SALIM, Hassan Rostom), syntynyt 1960 Libanonissa; Libanonin kansalainen5) EL-HOORIE, Ali Saed Bin Ali (alias AL-HOURI, Ali Saed Bin Ali; alias EL-HOURI, Ali Saed Bin Ali), syntynyt 10.7.1965 tai 11.7.1965 El Dibabiyassa Saudi-Arabiassa; Saudi-Arabian kansalainen6) IZZ-AL-DIN, Hasan (alias GARBAYA, AHMED; alias SA-ID; alias SALWWAN, Samir), Libanon, syntynyt 1963 Libanonissa, Libanonin kansalainen7) MOHAMMED, Khalid Shaikh (alias ALI, Salem; alias BIN KHALID, Fahd Bin Adballah; alias HENIN, Ashraf Refaat Nabith; alias WADOOD, Khalid Adbul), syntynyt 14.4.1965 tai 1.3.1964 Pakistanissa, passin numero 4885558) MUGHNIYAH, Imad Fa'iz (alias MUGHNIYAH, Imad Fayiz), Hizbollahin tiedustelupalvelun ylempi upseeri, syntynyt 7.12.1962 Tayr Dibbassa, Libanonissa, passin nro 432298 (Libanon)9) SISON, José María (alias Armando Liwanag, alias Joma, NPA:n johtaja), syntynyt 8.2.1939 Cabugaossa, Filippiineillä2. RYHMÄT JA YHTEISÖT1) Abu Nidal Organisation (ANO), (alias Fatah Revolutionary Council, Arab Revolutionary Brigades, Black September / Musta syyskuu sekä Revolutionary Organisation of Socialist Muslims)2) Al-Aksan marttyyrien prikaatit3) Aum Shinrikyo (alias AUM, alias Aum Supreme Truth, alias Aleph)4) Babbar Khalsa5) Gamaa al-Islamiyya (Islamic Group), (alias Al-Gamaa al-Islamiyya, IG)6) Hamas-Izz al-Din al-Qassem (Hamasin terroristisiipi)7) Holy Land Foundation for Relief and Development8) International Sikh Youth Federation (ISYF)9) Kahane Chai (Kach)10) Kurdistanin työväenpuolue (PKK)11) Lashkar e Tayyaba (LET) / Pashan-e-Ahle Hadis12) Mujahedin-e Khalq Organisation (MEK tai MKO) (paitsi "National Council of Resistance of Iran" (NCRI)) (alias The National Liberation Army of Iran (NLA, MEK:n radikaali siipi), the Peoples Mujahidin of Iran (PMOI), Muslim Iranian Students Society)13) New Peoples Army (NPA), Filippiinit, yhteyksiä Sison José María C:hen (alias Armando Liwanag, alias Joma, NPA:n johtaja)14) Palestiinan vapautusrintama (Palestine Liberation Front - PLF)15) Palestiinan islamilainen jihad (Palestinian Islamic Jihad - PIJ)16) Palestiinan vapautuksen kansanrintama (Popular Front for the Liberation of Palestine - PFLP)17) Popular Front for the Liberation of Palestine-General Command (alias PFLP-General Command, PFLP-GC)18) Kolumbian vallankumoukselliset asevoimat (FARC)19) Revolutionary Peoples Liberation Army / Front/Party (DHKP/C), (alias Devrimci Sol (Revolutionary Left), Dev Sol)20) Loistava polku (Sendero Luminoso)21) United Self-Defense Forces / Group of Colombia (AUC) (Autodefensas Unidas de Colombia)2 artiklaKumotaan päätös 2002/460/EY.3 artiklaTämä päätös julkaistaan Euroopan yhteisöjen virallisessa lehdessä.Se tulee voimaan päivänä, jona se julkaistaan.Tehty Brysselissä 28 päivänä lokakuuta 2002.Neuvoston puolestaPuheenjohtajaP. S. Møller(1) EYVL L 344, 28.12.2001, s. 70.(2) EYVL L 160, 18.6.2002, s. 26.


Avis juridique important

|

31996D0206

96/206/EHTY, EY: Neuvoston ja komission päätös, tehty 22 päivänä joulukuuta 1995, Euroopan yhteisön ja Euroopan hiili- ja teräsyhteisön sekä Israelin valtion välisen kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan yhteisön puolesta

Virallinen lehti nro L 071 , 20/03/1996 s. 0001 - 0001

NEUVOSTON JA KOMISSION PÄÄTÖS,tehty 22 päivänä joulukuuta 1995,Euroopan yhteisön ja Euroopan hiili- ja teräsyhteisön sekä Israelin valtion välisen kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan yhteisön puolesta (96/206/EHTY, EY) EUROOPAN UNIONIN NEUVOSTO jaEUROOPAN YHTEISÖJEN KOMISSIO, jotkaottavat huomioon Euroopan hiili- ja teräsyhteisön perustamissopimuksen ja erityisesti sen 95 artiklan,ottavat huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa,ottavat huomioon Euroopan parlamentin lausunnon (1),ovat kuulleet neuvoa-antavaa komiteaa ja saaneet neuvoston yksimielisen puoltavan lausunnon,sekä katsovat, että siihen saakka, kunnes Brysselissä 20 päivänä marraskuuta 1995 allekirjoitettu Euro-Välimeri-sopimus Euroopan yhteisöjen ja muiden jäsenvaltioiden sekä Israelin valtion välisestä assosioinnista tulee voimaan, on tarpeen hyväksyä Euroopan yhteisön ja Euroopan hiili- ja teräsyhteisön sekä Israelin valtion välinen kauppaa ja kaupan liitännäistoimenpiteitä koskeva väliaikainen sopimus,OVAT PÄÄTTÄNEET SEURAAVAA:1 artikla Hyväksytään Euroopan yhteisön ja Euroopan hiili- ja teräsyhteisön sekä Israelin valtion välinen kauppaa ja kaupan liitännäistoimenpiteitä koskeva väliaikainen sopimus sekä siihen kuuluvat liitteet, pöytäkirjat, kirjeenvaihto ja julistukset Euroopan yhteisön ja Euroopan hiili- ja teräsyhteisön puolesta.Ensimmäisessä kohdassa tarkoitetut tekstit ovat tämän päätöksen liitteenä.2 artikla Neuvoston puheenjohtaja antaa väliaikaisen sopimuksen 40 artiklan mukaisen ilmoituksen Euroopan yhteisön puolesta. Komission puheenjohtaja antaa ilmoituksen kyseisen asiakirjan Euroopan hiili- ja teräsyhteisön puolesta (2).Tehty Brysselissä 22 päivänä joulukuuta 1995.Neuvoston puolestaL. ATIENZA SERNAPuheenjohtajaKomission puolestaJ. SANTERPuheenjohtaja(1) EYVL N:o C 17, 22.1.1996(2) Ks. tämän virallisen lehden sivu 148.


title: Euroopan järjestelmäriskikomitean päätös, annettu 21 päivänä heinäkuuta 2015, tietojen toimittamisesta ja keruusta finanssijärjestelmän makrotason vakauden valvontaa varten unionissa ja päätöksen EJRK/2011/6 kumoamisesta (EJRK/2015/2)

text:
               27.11.2015

               FI

               Euroopan unionin virallinen lehti

               C 394/4

         EUROOPAN JÄRJESTELMÄRISKIKOMITEAN PÄÄTÖS,
   annettu 21 päivänä heinäkuuta 2015,
   tietojen toimittamisesta ja keruusta finanssijärjestelmän makrotason vakauden valvontaa varten unionissa ja päätöksen EJRK/2011/6 kumoamisesta
   (EJRK/2015/2)
   (2015/C 394/03)
   EUROOPAN JÄRJESTELMÄRISKIKOMITEAN HALLINTONEUVOSTO, joka
   ottaa huomioon finanssijärjestelmän makrotason vakauden valvonnasta Euroopan unionissa ja Euroopan järjestelmäriskikomitean perustamisesta 24 päivänä marraskuuta 2010 annetun Euroopan parlamentin ja neuvoston asetuksen (EU) N:o 1092/2010 (1) ja erityisesti sen 3 artiklan 2 kohdan, 4 artiklan 2 kohdan, 8 artiklan 2 kohdan ja 15 artiklan,
   ottaa huomioon Euroopan järjestelmäriskikomitean toimintaa koskevien erityistehtävien antamisesta Euroopan keskuspankille 17 päivänä marraskuuta 2010 annetun neuvoston asetuksen (EU) N:o 1096/2010 (2) ja erityisesti sen 2 artiklan b alakohdan, 5 artiklan ja 6 artiklan 4 kohdan,
   ottaa huomioon Euroopan järjestelmäriskikomitean työjärjestyksen hyväksymisestä 20 päivänä tammikuuta 2011 annetun Euroopan järjestelmäriskikomitean päätöksen EJRK/2011/1 (3) ja erityisesti sen 28 artiklan 1 kohdan,
   sekä katsoo seuraavaa:

               (1)

               Asetuksen (EU) N:o 1092/2010 3 artiklan 2 kohdassa säädetään, että Euroopan järjestelmäriskikomitean (EJRK) on määriteltävä ja/tai kerättävä ja analysoitava kaikki merkityksellinen ja tarpeellinen tieto finanssijärjestelmän makrotason vakauden valvontaa varten unionissa edistääkseen finanssijärjestelmän kehityksestä johtuvien unionin finanssivakauteen kohdistuvien järjestelmäriskien estämistä tai lieventämistä ja makrotalouden kehityksen huomioon ottamista, jotta voidaan välttää finanssialan häiriöiden leviäminen laajalle.

               (2)

               Asetuksen (EU) N:o 1092/2010 15 artiklan 2 kohdassa säädetään, että Euroopan valvontaviranomaisten, Euroopan keskuspankkijärjestelmän (EKPJ), Euroopan komission, kansallisten valvontaviranomaisten ja kansallisten tilastoviranomaisten on tehtävä tiivistä yhteistyötä EJRK:n kanssa ja toimitettava sille kaikki tiedot, joita se tarvitsee unionin lainsäädännön mukaisia tehtäviään hoitaessaan.

               (3)

               EJRK voi asetuksen (EU) N:o 1092/2010 15 artiklan 3 kohdan nojalla pyytää Euroopan valvontaviranomaisilta tietoja, yleensä tiivistelmänä tai koosteena siten, että yksittäisiä finanssilaitoksia ei voida tunnistaa.

               (4)

               Asetuksen (EU) N:o 1096/2010 johdanto-osan 10 perustelukappaleessa todetaan, että ”EKP:lle olisi annettava tehtäväksi tilastollisen tuen tarjoaminen EJRK:lle” 9 perustelukappaleen mukaisesti.

               (5)

               Tällä päätöksellä ei puututa EKP:n oikeuteen käyttää Euroopan keskuspankin valtuuksista kerätä tilastotietoja 23 päivänä marraskuuta 1998 annetun neuvoston asetuksen (EY) N:o 2533/98 (4) nojalla keräämiään tietoja omiin tarkoituksiinsa.

               (6)

               EJRK, EKP ja Euroopan valvontaviranomaiset ovat sitoutuneet päivittämään aggregoitujen tietojen säännöllistä toimittamista koskevaa nykyistä säännöstöä, jotta se palvelisi paremmin EJRK:n tarpeita,

         ON HYVÄKSYNYT TÄMÄN PÄÄTÖKSEN:
   1 artikla
   Soveltamisala
   Tässä päätöksessä vahvistetaan aggregoidut tiedot, joita EJRK tarvitsee tehtäviensä hoitamiseksi, ja näiden tietojen toimittamista ja keruuta koskevat yksityiskohtaiset säännöt.
   2 artikla
   Aggregoitujen tietojen säännöllinen toimittaminen
   1.   Aggregoidut tiedot, jotka EJRK tarvitsee tehtäviensä hoitamiseksi, toimitetaan säännöllisesti liitteissä I ja II määritellyllä tavalla.
   2.   EKP toimittaa liitteessä I määritetyt aggregoidut tiedot.
   3.   Euroopan valvontaviranomaiset toimittavat liitteessä II määritetyt aggregoidut tiedot.
   4.   EJRK:n sihteeristö

               a)

               vahvistaa tarvittaessa 1 kohdassa tarkoitettuja tietoja koskevat tekniset määrittelyt kuultuaan mahdollisuuksien mukaan EKP:tä ja/tai Euroopan valvontaviranomaisia; ja

               b)

               kerää 1 kohdassa tarkoitetut tiedot ja tekee sen mukaisesti yhteistyötä EKP:n ja Euroopan valvontaviranomaisten kanssa.

         3 artikla
   Aggregoitujen tietojen kertaluonteinen toimittaminen
   Menettelyt, joita EJRK:n sihteeristö noudattaa esittäessään aggregoituja tietoja koskevia kertaluonteisia pyyntöjä, määritellään liitteessä III.
   4 artikla
   Loppu- ja siirtymäsäännökset
   1.   Kumotaan päätös EJRK/2011/6 (5) tämän päätöksen voimaantulosta lukien.
   2.   Tämän päätöksen liitettä II sovelletaan tämän päätöksen voimaantulopäivämäärästä tai siitä päivämäärästä lukien, jona kyseisessä liitteessä tarkoitetut indikaattorit tuotetaan ensimmäisen kerran, taikka siitä päivämäärästä lukien, jona kyseisessä liitteessä tarkoitetut, tietojen toimittamista koskevat asiaankuuluvat tekniset eritelmät annetaan, sen mukaan, mikä näistä päivämääristä on myöhäisin.
   5 artikla
   Voimaantulo
   Tämä päätös tulee voimaan 21 päivänä heinäkuuta 2015.

      Tehty Frankfurt am Mainissa 21 päivänä heinäkuuta 2015.

            EJRK:n puheenjohtaja

         Mario DRAGHI

      (1)  EUVL L 331, 15.12.2010, s. 1.

      (2)  EUVL L 331, 15.12.2010, s. 162.

      (3)  EUVL C 58, 24.2.2011, s. 4.

      (4)  EYVL L 318, 27.11.1998, s. 8.

      (5)  Euroopan järjestelmäriskikomitean päätös EJRK/2011/6, annettu 21 päivänä syyskuuta 2011, tietojen toimittamisesta ja keruusta finanssijärjestelmän makrotason vakauden valvontaa varten unionissa (EUVL C 302, 13.10.2011, s. 3).

      LIITE I
      Euroopan keskuspankin säännöllisesti toimittamat aggregoidut tiedot

                  1.

                  EKP toimittaa säännöllisesti EJRK:lle jaettuja tietoja (jäljempänä jaetut tiedot), siten kuin ne on määritelty EKP:n ja EJRK:n välillä 25 päivänä syyskuuta 2013 tehdyssä muiden kuin luottamuksellisten tilastotietojen jakamista koskevassa yhteistyöpöytäkirjassa (jäljempänä yhteistyöpöytäkirja), mainitun yhteistyöpöytäkirjan ja sen myöhempien muutosten mukaisesti.

                  2.

                  EJRK:n sihteeristö saa jaetut tiedot käyttöönsä niiden ehtojen mukaisesti, joita yhteistyöpöytäkirjan mukaan sovelletaan oikeuteen saada jaettuja tietoja ja käyttää niitä. EKP voi omasta aloitteestaan tai EJRK:n pyynnöstä muuttaa jaettujen tietojen sisältöä etenkin ottaakseen huomioon muutokset, jotka koskevat a) tietoaineiston koostumusta tai EKP:n Statistical Data Warehouse -tietokannan toimintaa, b) suostumusta, jonka EKP on saanut tietojen tuottajalta julkaisemattomien tietojen jakamiseen tai c) EJRK:n lakisääteisten tehtävien laajuutta ja toteutustapoja tai näihin tehtäviin liittyvää tiedontarvetta.

                  3.

                  EKP antaa EJRK:n käyttöön myös jaettujen tietojen piiriin kuulumattomia aggregoituja tietoja edellyttäen, että ne eivät sisällä neuvoston asetuksen (EY) N:o 2533/98 (1) 1 artiklan 12 kohdassa määriteltyjä luottamuksellisia tilastotietoja ja että yksittäisiä rahoituslaitoksia ei voida tunnistaa, paitsi jos kyseiset tiedot on jo julkistettu. EJRK:n sihteeristö antaa EKP:tä kuultuaan tekniset eritelmät, jotka koskevat tällaisten tietojen saantioikeutta silloin, kun tiedot on merkitty julkaisemattomiksi.

         (1)  Neuvoston asetus (EY) N:o 2533/98, annettu 23 päivänä marraskuuta 1998, Euroopan keskuspankin valtuuksista kerätä tilastotietoja (EYVL L 318, 27.11.1998, s. 8).

      LIITE II
      Euroopan valvontaviranomaisten säännöllisesti toimittamat aggregoidut tiedot

         Yleissääntö

      Euroopan valvontaviranomaiset antavat EJRK:lle säännöllisesti tässä liitteessä määriteltyjä aggregoituja tietoja. Ne sisältävät tiedot vähintään kolmesta tiedonantajasta, joista yhdenkään osuus ei ole 85 prosenttia tai suurempi asianomaisista markkinoista, jotka voivat kattaa yhden tai useampia jäsenvaltioita taikka koko unionin. Jos aggregoitujen tietojen lisäksi toimitetaan hajontalukuja, aggregoidut tiedot sisältävät kuitenkin tietoja vähintään viidestä tiedonantajasta, jos kyseessä ovat julkisesti saatavilla olevat tiedot, ja tietoja vähintään kuudesta tiedonantajasta, jos on tarpeen suojata luottamuksellisia yrityskohtaisia tietoja.

         Euroopan pankkiviranomainen (EPV)

      EPV ilmoittaa riski-indikaattorit ja yksityiskohtaiset riskianalyysivälineet EPV:n sisäisissä asiakirjoissa määritellyllä tavalla. Riski-indikaattorit ja yksityiskohtaiset riskianalyysivälineet ilmoitetaan kunkin jäsenvaltion osalta edellyttäen, että yleissäännössä asetetut ehdot täyttyvät, sekä koko unionin osalta siten, että vältetään tiedonantajien laskeminen kahteen kertaan. Muista aggregoinneista voidaan sopia yksittäistapauksissa. Tiedot toimitetaan kaksi työpäivää niiden ilmoituspäivämäärien jälkeen, jotka on asetettu 14 päivänä toukokuuta 2014 annetun EPV:n päätöksen EBA/DC/090 4 artiklassa.

         Euroopan vakuutus- ja lisäeläkeviranomainen (EIOPA)

                  1.

                  EIOPA ilmoittaa niistä tiedoista johdetut indikaattorisarjat, jotka EIOPA saa käyttöönsä Solvenssi II -sääntelyn mukaisesta, EIOPAn tätä tarkoitusta varten määrittelemille kansallisille valvontaviranomaisille toimitetusta valvontaraportoinnista. Indikaattorit tulisi ilmoittaa kunkin jäsenvaltion osalta edellyttäen, että yleissäännössä asetetut ehdot täyttyvät, sekä koko unionin osalta siten, että vältetään tiedonantajien laskeminen kahteen kertaan. Muita aggregointeja voidaan määritellä yksittäistapauksissa. Ilmoituspäivämääristä sovitaan kahdenvälisesti sen jälkeen, kun Solvenssi II -säännöstöä aletaan soveltaa.

                  2.

                  EJRK:n sihteeristö voi EIOPAn kanssa asiasta sovittuaan laatia muiden aggregoitujen tietojen säännöllistä raportointia koskevia teknisiä eritelmiä, kun menettely perustuu tietoihin, jotka ovat jo EIOPAn saatavilla Solvenssi II:n mukaisen, kansallisille valvontaviranomaisille toimitetun säännöllisen valvontaraportoinnin perusteella.

         Euroopan arvopaperimarkkinaviranomainen (ESMA)

      EJRK:n sihteeristö voi ESMAn kanssa asiasta sovittuaan laatia teknisiä eritelmiä, jotka koskevat EJRK:lle sovellettavan toimialakohtaisen lainsäädännön perusteella toimitettavia tietoja. Teknisissä eritelmissä määritellään myös tietojen toimittamistiheys ja toimitusajat.

      LIITE III
      Aggregoituja tietoja koskevat EJRK:n kertaluonteiset pyynnöt

         Yleisiä näkökohtia

      EJRK voi pyytää aggregoitujen tietojen toimittamista kertaluonteisesti. Tällaisiin kertaluonteisiin tietopyyntöihin voidaan vastata

                  a)

                  toimittamalla tietoja, jotka ovat jo saatavilla Euroopan keskuspankkijärjestelmästä (EKPJ), Euroopan valvontaviranomaisilta, kaupallisilta tietojen toimittajilta tai kansainvälisten järjestöjen, esim. Kansainvälisen järjestelypankin (BIS), tietokannoista; tai

                  b)

                  tekemällä kertaluonteinen tutkimus.

         Periaatteet

      EJRK:n sihteeristön, EKP:n ja Euroopan valvontaviranomaisten (jäljempänä ’osapuolet’) tulisi kertaluonteisiin tietopyyntöihin vastatessaan

                  a)

                  noudattaa sovittuja menettelyvaiheita, joita olisi sovellettava läpinäkyvästi;

                  b)

                  välttää liiallisia yhteydenottoja tiedonantajiin;

                  c)

                  käyttää mahdollisimman paljon erilaisia analyysitarkoituksia ja operatiivisia tarkoituksia varten jo olemassa olevia tietoja ja noudattaa tarvittavia lakisääteisiä rajoitteita ja luottamuksellista käsittelyä koskevia määräyksiä;

                  d)

                  käyttää olemassa olevia, mahdollisuuksien mukaan yhdenmukaistettuja menetelmiä ja tietojoukkoja niin suuressa määrin kuin mahdollista;

                  e)

                  kehittää kertaluonteisia tietopyyntöjä koskevia parhaita käytäntöjä ottamalla käyttöön palautusmekanismeja ja jakamalla menetelmiä koskevia tietoja kaikkien kiinnostuneiden osapuolten kesken.

            A.   SAATAVILLA OLEVIEN TIETOJEN TOIMITTAMINEN

                  1.

                  EJRK:n sihteeristö voi EKP:tä tai asianomaisia Euroopan valvontaviranomaisia kuultuaan lähettää kertaluonteisen pyynnön sellaisten tietojen ilmoittamiseksi, joita ei toimiteta säännöllisesti liitteen I ja liitteen II nojalla mutta jotka ovat kuitenkin jo EKPJ:n tai Euroopan valvontaviranomaisten (jäljempänä yhdessä addressaatit) saatavilla, määritellen pyydettyjen tietojen kuvauksen. Pyydettyjen tietojen toimitusajasta sovitaan EJRK:n sihteeristön ja asiaankuuluvien osapuolten kesken.

                  2.

                  Addressaattien tulisi toimittaa pyydetyt tiedot noudattaen sääntöjä ja menettelyjä, jotka on asetettu sovellettavassa lainsäädännössä, kuten

                              a)

                              Euroopan keskuspankkijärjestelmän ja Euroopan keskuspankin perussäännössä;

                              b)

                              neuvoston asetuksessa (EY) N:o 2533/98;

                              c)

                              Euroopan parlamentin ja neuvoston asetuksessa (EU) N:o 1093/2010 (1);

                              d)

                              Euroopan parlamentin ja neuvoston asetuksessa (EU) N:o 1094/2010 (2);

                              e)

                              Euroopan parlamentin ja neuvoston asetuksessa (EU) N:o 1095/2010 (3);

                              f)

                              neuvoston asetuksessa (EU) N:o 1096/2010 (4).

                  3.

                  EJRK:n sihteeristö toimittaa tämän jälkeen tiedot niitä pyytäneelle EJRK:n organisaatioyksikölle.

                  4.

                  Jos tietopyynnön täyttäminen on mahdollista käyttäen kaupallisilta toimittajilta saatavilla olevia tietoja, tällaiset tiedot, samoin kuin niiden laatua koskeva arvio ja niihin liittyviä kustannuksia koskevat tiedot, toimitetaan EJRK:n sihteeristön kautta niitä pyytäneelle EJRK:n organisaatioyksikölle.

            B.   KERTALUONTEINEN TUTKIMUS

      1.   Kertaluonteisen tutkimuksen tarpeen määrittäminen

                  1.1

                  Sanotun vaikuttamatta edellä olevaan, EJRK:n organisaatioyksiköiden tehtyä alkuperäisen aggregoituja tietoja koskevan kertaluonteisen pyynnön alkaa ensin tavallisesti selvitysvaihe, jonka voi toteuttaa tiedoista kiinnostunut yksikkö itse, EJRK:n sihteeristö tai EKP. Selvityksen tarkoituksena on määrittää, onko kertaluonteisen tutkimuksen suorittaminen tarpeen. Selvitysvaiheessa arvioidaan erityisesti, mitä määrällisiä ja laadullisia tietoja on jo saatavilla ja ovatko ne tarkoituksenmukaisia. Jos saatavilla olevat tiedot eivät ole tarkoituksenmukaisia ja ilmenee tarve kerätä tiedot tiedonantajilta kertaluonteisella tutkimuksella, jo selvitysvaiheessa voidaan määrittää asianomainen tiedonantajien joukko ja laatia summittainen arvio tiedonantajille kertaluontoisesta tutkimuksesta aiheutuvista kustannusvaikutuksista.

                  1.2

                  EJRK ja yksi tai useampi Euroopan valvontaviranomainen voivat sopia yhteisen kertaluonteisen tutkimuksen tekemisestä, jos niillä on yhteinen kiinnostus tiettyyn aiheeseen, jolloin selvitysvaihe on tarpeeton.

            2.   Kertaluonteisten tutkimusten tyypit

      Kertaluonteiset tutkimukset voivat olla kahdentyyppisiä:

                  a)

                  Tyypin 1 tutkimuksissa keskitytään tiettyihin ongelmiin, esim. riskikeskittymien asianmukaiseen arviointiin, ja niissä pyritään tavallisesti esittämään yksityiskohtaisempia erittelyjä tavanomaisen tiedonkeruun sisällä, esim. ”joista”-kohdat. Tyypin 1 tutkimukset voivat kattaa myös aineistoja, jotka edellyttävät (säännöllistä) tiedonkeruuta jossain muussa asiayhteydessä tai Kansainvälisen valuuttarahaston, BIS:n tai jonkun muun organisaation toimesta ja joiden osalta on jo olemassa vakiintuneita menetelmiä;

                  b)

                  Tyypin 2 tutkimukset kattavat ilmiöitä, joita ei ole aiemmin analysoitu ja joiden osalta ei ole vakiintuneita menetelmiä, eikä säännöllistä tiedonkeruuta suoriteta. Tyypin 2 tutkimukset vaativat yleensä enemmän työtä kuin tyypin 1 tutkimukset, eikä niille ole välttämättä vertailukohtaa. Tarve yksilöidä asianomaiset tiedonantajat ja kehittää tutkimusmenetelmä saattaa merkitä sitä, että kestää huomattavan pitkään ennen kuin tiedot kerätään.

            3.   Menettely

                  3.1

                  EJRK:n hallintoneuvosto (jäljempänä hallintoneuvosto) päättää, onko aggregoidut tiedot kerättävä kertaluonteisella tutkimuksella, ja se ottaa tällöin huomioon tutkimuksesta todennäköisesti aiheutuvat kustannukset sekä sen suorittamiseen kuluvan ajan.

         Selvitysvaihe

                  3.2

                  EJRK:n organisaatioyksiköt välittävät alkuperäiset aggregoitujen tietojen keruupyyntönsä EJRK:n sihteeristölle, joka auttaa niitä yhdessä tietoja käsittelevän EJRK:n yhteysryhmän ja EKP:n kanssa arvioimaan saatavilla olevia tietoja, jotta aiemmin kerättyjä tietoja voitaisiin käyttää niin pitkälti kuin mahdollista ja vältettäisiin tiedonantotaakan suureneminen. Jos saatavilla olevien tietojen ei katsota soveltuvan aiottuun tarkoitukseen ja ilmenee tarve kerätä tiedot tiedonantajilta kertaluonteisella tutkimuksella, EJRK:n organisaatioyksikkö muuttaa EJRK:n sihteeristön tuella alkuperäisen tietopyynnön todellisiksi tiedonantovaatimuksiksi, ja asianomaiset organisaatiot arvioivat merkityksellisten tietojen saatavuuden ja laadun. Selvitysvaiheessa voidaan myös turvautua apuun, jota saadaan EKPJ:ltä, kuten EKPJ:n tilastokomitealta tai EKPJ:n rahoitusjärjestelmän vakauden komitealta, tai muista Euroopan tilastojärjestelmän sisäisistä lähteistä, kaupallisten tietojen toimittajilta ja kansainvälisiltä järjestöiltä, esim. BIS:ltä.

                  3.3

                  Jos selvitysaiheen aikana todetaan, että a) saatavilla on tarkoituksenmukaisia tietoja tai hyväksyttäviä arvioita, jotka ovat riittävän hyvälaatuisia, ja b) saadaan omistajalta lupa käyttää tietoja, jotka eivät ole täysin julkisia, kertaluonteinen tutkimus ei ole tarpeen vaan sovelletaan A kohdassa kuvattuja menettelyjä.

                  3.4

                  Jos kyseessä on tilanne, jossa a) tarkoituksenmukaisia tietoja ja/tai arvioita on saatavilla mutta niiden laatu on määrittelemätön tai riittämätön, b) tietoja ja arvioita ei ole saatavilla tai c) tiedonantajalta ei saada lupaa käyttää tietoja, jotka eivät ole täysin julkisia, EJRK:n sihteeristö toimittaa yhdessä EKP:n kanssa tietoja pyytäneille organisaatioyksiköille tietojen saatavuutta koskevan arvioinnin tuloksen ja ehdottaa kertaluonteista tutkimusta varten mahdollisia lähteitä ja menetelmiä, mukaan lukien i) tiedonantajien ryhmät ja lukumäärä, ii) raportointikanavat, esim. tilastokomitea, rahoitusvakauden komitea tai Euroopan valvontaviranomaiset, iii) arvio kustannuksista ja aikataulusta, ja iv) ennakoidut ongelmat.

         Tiedonkeruuvaihe

                  3.5

                  Saatuaan selvityksen tulokset EJRK:n sihteeristö esittää EJRK:n hallintoneuvoston hyväksyttäväksi ehdotuksen jatkotoimenpiteistä sekä summittaisen arvion hyödyistä ja kustannuksista. EJRK:n hallintoneuvosto päättää, tehdäänkö kertaluonteinen tutkimus, joka saattaa vaatia tiedonantajien osallistumista. EJRK:n hallintoneuvoston päätöksessä, jossa pyyntö hyväksytään, voidaan määrittää erityisesti a) vaadittujen tietojen karkeisuus institutionaalisella ja tietoerän tasolla, b) sovellettava luottamuksellisuuden suojajärjestely ja erityisesti se, kenellä on lupa saada mitäkin tietoja ja miten tiedot tallennetaan ja toimitetaan sekä c) aikarajat tietojen toimittamiselle.

                  3.6

                  Jos jokin Euroopan valvontaviranomaisista tekee kertaluonteisen tutkimuksen, EJRK:n sihteeristö ottaa suoraan yhteyttä asianomaiseen Euroopan valvontaviranomaiseen. Tiedot voidaan toimittaa EKP:n välityksellä noudattaen täysin mitä säädetään asetuksen (EU) N:o 1092/2010 (5) 8 artiklassa.

                  3.7

                  Jos EKPJ tekee kertaluonteisen tutkimuksen, EJRK:n sihteeristö ottaa yhteyttä EKP:hen, joka puolestaan ottaa yhteyttä mahdollisiin tiedonantajiin toimivaltaisten kansallisten viranomaisten välityksellä ja asianomaisia EKPJ:n komiteoita käyttäen sekä luottamuksellisuuden osalta sovellettavia rajoituksia noudattaen.

                  3.8

                  Osapuolet jakavat jokaisen kertaluonteisen tutkimuksen valmistumisen jälkeen toisilleen tietoja tutkimuksen toteuttamisesta ja erityisesti sovelletuista menetelmistä ja laaduntarkistuksista sekä mahdollisesti havaituista vaikeuksista parantaakseen tulevien tutkimusten vaikuttavuutta ja tehokkuutta.

         (1)  Euroopan parlamentin ja neuvoston asetus (EU) N:o 1093/2010, annettu 24 päivänä marraskuuta 2010, Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta (EUVL L 331, 15.12.2010, s. 12).

         (2)  Euroopan parlamentin ja neuvoston asetus (EU) N:o 1094/2010, annettu 24 päivänä marraskuuta 2010, Euroopan valvontaviranomaisen (Euroopan vakuutus- ja lisäeläkeviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/79/EY kumoamisesta (EUVL L 331, 15.12.2010, s. 48).

         (3)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).

         (4)  Neuvoston asetus (EU) N:o 1096/2010, annettu 17 päivänä marraskuuta 2010, Euroopan järjestelmäriskikomitean toimintaa koskevien erityistehtävien antamisesta Euroopan keskuspankille (EUVL L 331, 15.12.2010, s. 162).

         (5)  Euroopan parlamentin ja neuvoston asetus (EU) N:o 1092/2010, annettu 24 päivänä marraskuuta 2010, finanssijärjestelmän makrotason vakauden valvonnasta Euroopan unionissa ja Euroopan järjestelmäriskikomitean perustamisesta (EUVL L 331, 15.12.2010, s. 1).


title: Neuvoston päätös, annettu 25 päivänä syyskuuta 2014 , työntekijöiden vapaan liikkuvuuden neuvoa-antavan komitean jäsenten ja varajäsenten nimittämisestä

text:
               27.9.2014

               FI

               Euroopan unionin virallinen lehti

               C 338/21

         NEUVOSTON PÄÄTÖS,
   annettu 25 päivänä syyskuuta 2014,
   työntekijöiden vapaan liikkuvuuden neuvoa-antavan komitean jäsenten ja varajäsenten nimittämisestä
   2014/C 338/03
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon työntekijöiden vapaasta liikkuvuudesta unionin alueella 5 päivänä huhtikuuta 2011 annetun Euroopan parlamentin ja neuvoston asetuksen (EU) N:o 492/2011 (1) ja erityisesti sen 23 ja 24 artiklan,
   ottaa huomioon jäsenvaltioiden hallitusten neuvostolle esittämät ehdokasluettelot,
   sekä katsoo seuraavaa:

               (1)

               Neuvosto on 4 päivänä lokakuuta 2012 (2) ja 20 päivänä marraskuuta 2012 (3) antamillaan päätöksillä nimittänyt työntekijöiden vapaan liikkuvuuden neuvoa-antavan komitean, jäljempänä ’komitea’, jäsenet ja varajäsenet 25 päivänä syyskuuta 2012 alkavaksi ja 24 päivänä syyskuuta 2014 päättyväksi kaudeksi.

               (2)

               Jäsenet jatkavat tehtävissään, kunnes heille on nimitetty seuraajat tai heidät on valittu uudelleen.

               (3)

               Olisi nimitettävä komitean jäsenet ja varajäsenet kahden vuoden pituiseksi kaudeksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt työntekijöiden vapaan liikkuvuuden neuvoa-antavan komitean jäseniksi ja varajäseniksi 25 päivänä syyskuuta 2014 alkavaksi ja 24 päivänä syyskuuta 2016 päättyväksi kaudeksi:
   I   HALLITUSTEN EDUSTAJAT

               Maa

               Jäsenet

               Varajäsenet

               Belgia

               Gylvie GUELLUY
               Jacques OUZIEL

               Thierry LHOIR

               Bulgaria

               Hristo SIMEONOV
               Tatiana GUEORGUIEVA

               Dimitrina KOSTADINOVA

               Tšekki

               Kateřina ŠTĚPÁNKOVÁ
               Eva DIANIŠKOVÁ

               Eva NOVÁKOVÁ

               Tanska

               Stig Hansen NØRGAARD
               Rikke Mark SEERUP

               Simone HEINECKE

               Saksa

               Vera BADE
               Johannes RASCHKA

               Anne Katrin LUTZ

               Viro

               Marit RAIST
               Liis REITER

               Kristi SUUR

               Irlanti

               Mary Joan KEHOE
               Anthony MORRISSEY

               Aedin DOYLE

               Kreikka

               Kroatia

               Marija KNEŽEVIĆ KAJARI
               Ivana GUBEROVIĆ

               Aleksandra GAVRILOVIĆ

               Espanja

               Paloma MARTÍNEZ GAMO
               Miguel COLINA ROBLEDO

               Rosalía SERRANO VELASCO

               Ranska

               Magali MARTIN
               Albert MARTINO

               Laurent FRIBOULET

               Italia

               Kypros

               Latvia

               Ilze ZVĪDRIŅA
               Kristaps ZIEDIŅŠ

               Linda PAUGA

               Liettua

               Rasa MALAIŠKIENĖ
               Agnė PECIUKEVIČIENĖ

               Inga LIUBERTĖ

               Luxemburg

               Unkari

               Malta

               Mario SCHEMBRI
               Nicola CINI

               George CAMILLERI

               Alankomaat

               Onno BRINKMAN
               Cristel van TILBURG

               Mark JACOBS

               Itävalta

               Heinz KUTROWATZ
               Martha ROJAS-PINEDA

               Günter STICKLER

               Puola

               Magdalena SWEKLEJ
               Marcin WIATRÓW

               Agnieszka ZDAK

               Portugali

               Romania

               Auraş MARINESCU
               Simona ŞTEFAN

               Bogdan-Tiberius PAŞCA

               Slovenia

               Sonja MALEC
               Grega MALEC

               Mateja GOLJA

               Slovakia

               Zuzana KRCHŇAVÁ
               Jaroslav KOVÁČ

               Suomi

               Katri NISKANEN
               Olli SORAINEN

               Elina HIRTTIÖ

               Ruotsi

               Maria NORDIN SKULT
               Madeleine ÖHBERG

               Kristina EKBERG

               Yhdistynyt kuningaskunta

               Janina CIECIORA
               Deborah MORRISON

               Jonathan PIGGINS

   II   TYÖNTEKIJÄJÄRJESTÖJEN EDUSTAJAT

               Maa

               Jäsenet

               Varajäsenet

               Belgia

               Koen MEESTERS
               Hanne SANDERS

               Jean-François MACOURS

               Bulgaria

               Atanaska TODOROVA
               Daniel YANEV

               Tšekki

               Vít SAMEK
               Pavel JANÍČKO

               Petr ŠULC

               Tanska

               Jørgen Rønnow BRUUN
               Helle Hjort BENTZ

               Käthe Munk RYOM

               Saksa

               Alexandra KRAMER
               Ina HINZER

               Thomas BEMMANN

               Viro

               Mare VIIES
               Liina CARR

               Aija MAASIKAS

               Irlanti

               Esther LYNCH
               John DOUGLAS

               Kreikka

               Kroatia

               Ana KRANJAC JULARIĆ
               David Jakov BABIĆ

               Ana MILIĆEVIĆ PEZELJ

               Espanja

               Ana María CORRAL JUAN
               Francisco GONZÁLEZ MORENO

               Jose Antonio MORENO DÍAZ

               Ranska

               Francine BLANCHE
               Corinne MARES

               Ommar BENFAID

               Italia

               Kypros

               Latvia

               Natalja MICKEVIČA
               Kaspars RĀCENĀJS

               Mārtiņš SVIRSKIS

               Liettua

               Janina ŠVEDIENĖ
               Janina MATUIZIENĖ

               Ričardas GARUOLIS

               Luxemburg

               Unkari

               Malta

               Ian Mark ZAMMIT
               Jeremy J CAMILLERI

               Paul PACE

               Alankomaat

               Caroline RIETBERGEN
               Martijn HORDIJK

               Henk BOSSCHER

               Itävalta

               Johannes PEYRL
               Oliver RÖPKE

               Lena KARASZ

               Puola

               Jakub KUS
               Krystyna CIEMNIAK

               Bogdan OLSZEWSKI

               Portugali

               Romania

               Corneliu CONSTANTINOAIA
               Liviu APOSTOIU

               Dragos FRUMOSU

               Slovenia

               Marko TANASIČ
               Jakob POČIVAVŠEK

               Nadja GÖTZ

               Slovakia

               Vlasta SZABOVÁ
               Zdena DVORANOVÁ

               Mária SVOREŇOVÁ

               Suomi

               Eve KYNTÄJÄ
               Heikki TAULU

               Ralf SUND

               Ruotsi

               Thord INGESSON
               Josefin EDSTRÖM

               Sofia RÅSMAR

               Yhdistynyt kuningaskunta

               Rosa CRAWFORD
               Mohammed TAJ

               Wilf SULLIVAN

   III   TYÖNANTAJAJÄRJESTÖJEN EDUSTAJAT

               Maa

               Jäsenet

               Varajäsenet

               Belgia

               Michèle CLAUS
               Hilde THYS

               Monica DE JONGHE

               Bulgaria

               Ivan ZAHARIEV
               Martin STOYANOV

               Daniela SIMIDCHIEVA

               Tšekki

               Vladimíra DRBALOVÁ
               Marie ZVOLSKÁ

               Jitka HLAVÁČKOVÁ

               Tanska

               Henning GADE
               Flemming DREESEN

               Karen ROIY

               Saksa

               Alexander WILHELM
               Christina BREIT

               Carmen Eugenia BÂRSAN

               Viro

               Piia SIMMERMANN
               Katrin TRUVE

               Mare HIIESALU

               Irlanti

               Tony DONOHOE
               Kara McGANN

               Kreikka

               Kroatia

               Milica JOVANOVIĆ
               Milka KOSANOVIĆ

               Nataša NOVAKOVIĆ

               Espanja

               Helena MORALES DE LABRA
               Patricia CIREZ MIQUELEIZ

               Luis MÉNDEZ LÓPEZ

               Ranska

               Garance PINEAU
               Natacha MARQUET

               Pascale DESSEN

               Italia

               Kypros

               Latvia

               Anita LĪCE
               Ilona KIUKUCĀNE

               Jolanta VJAKSE

               Liettua

               Justinas USONIS
               Aidas VAIČIULIS

               Dovilė BAŠKYTĖ

               Luxemburg

               Unkari

               Malta

               Lawrence MIZZI
               Michael GALEA

               John HUBER

               Alankomaat

               Rob SLAGMOLEN
               A.P.M.G. SCHOENMAECKERS

               G.A.M. Gerard VAN DER GRIND

               Itävalta

               Margit KREUZHUBER
               Julia ENZELSBERGER

               Kornelia LIENHART

               Puola

               Monika GŁADOCH
               Grzegorz BACZEWSKI

               Andrzej STĘPNIKOWSKI

               Portugali

               Romania

               Roxana PRODAN
               Florian STAMATE

               Liviu ROGOJINARU

               Slovenia

               Igor ANTAUER
               Polona FINK RUŽIČ

               Maja SKORUPAN

               Slovakia

               Radovan MAXIN
               Peter MOLNÁR

               Martin HOŠTÁK

               Suomi

               Mikko RÄSÄNEN
               Jenni RUOKONEN

               Simopekka KOIVU

               Ruotsi

               Karin EKENGER
               Carin RENGER

               Patrik KARLSSON

               Yhdistynyt kuningaskunta

               Sinead LAWRENCE
               Rob WALL

               Tom SALLIS

         2 artikla
   Neuvosto nimittää myöhemmin jäsenet, joita ei ole vielä esitetty.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 25 päivänä syyskuuta 2014.

            Neuvoston puolesta

            Puheenjohtaja

         F. GUIDI

      (1)  EUVL L 141, 27.5.2011, s. 1.

      (2)  Neuvoston päätös, annettu 4 päivänä lokakuuta 2012, työntekijöiden vapaan liikkuvuuden neuvoa-antavan komitean jäsenten ja varajäsenten nimittämisestä (EUVL C 302, 6.10.2012, s. 1).

      (3)  Neuvoston päätös, annettu 20 päivänä marraskuuta 2012, työntekijöiden vapaan liikkuvuuden neuvoa-antavan komitean jäsenten ja varajäsenten nimeämisestä Italian osalta (EUVL C 360, 22.11.2012, s. 4).